Jakob Aano

Jakob Aano (født 10. april 1920 i Sauda, død 10. februar 2016) var en norsk politiker (KrF), lektor og misjonær fra Stavanger. Han var stortingsrepresentant for Rogaland i fem perioder 1965-1985.

 Liv og virke 
Aano vokste opp i Sauda. Han ble utdannet lektor, og var rektor ved Sand realskule 1949-1958. Fra 1959 til 1963 var han misjonær i Tanzania for Det Norske Misjonsselskap. Han var lektor ved St. Svithun videregående skole i Stavanger 1964-1965. 

Da han og familien kom hjem fra Afrika, ble han nominert på den ledige plassen etter Kjell Bondevik på lista til Rogaland KrF, og han ble valgt inn på Stortinget fra Rogaland i 1965. Han var medlem av Stortinget i fem perioder, til sammen 20 år. Misjonsbakgrunnen preget hans engasjement på Stortinget. Som politiker arbeidet han først og fremst med utenrikspolitikk samt kirke- og undervisningspolitikk. Mellom 1983 og 1985 ledet Aano utenrikskomiteen.

Under EF-debatten tidlig på 1970-tallet var han tilhenger av norsk medlemskap i Fellesmarkedet, i motsetning til flertallet i eget parti og blant egne velgere. Han var første viseformann i Kristelig Folkeparti i perioden 1983–1985 og var æresmedlem i KrF. Han var varamedlem av Den Norske Nobelkomite fra 1. januar 1995 til 31. desember 1999.

Som pensjonist brukte han mye tid på kulturarbeid. Blant annet arbeidet han med mye av det stoffet hans venn, forfatteren Alfred Hauge, etterlot seg, og han har redigert flere bøker med dette stoffet.

Han var far til den tidligere generalsekretæren i Det Norske Misjonsselskap Kjetil Aano og til journalisten og redaktøren Tarald Aano, og svigerfar til Ap-politikeren Odd Kristian Reme.

 1981–1985 formann i utenriks- og konstitusjonskomitéen
 1981–1985 formann i den utvidede utenriks- og konstitusjonskomitéen
 1981–1985 medlem i forsvarskomitéen
 1981–1985 medlem i den utvidede utenriks- og konstitusjonskomitéen
 1981–1985 varamedlem i valgkomitéen
 1977–1981 medlem i utenriks- og konstitusjonskomitéen
 1977–1981 medlem i den utvidede utenriks- og konstitusjonskomitéen
 1973–1977 medlem i kirke- og undervisningskomitéen
 1973–1977 medlem i den utvidede utenriks- og konstitusjonskomitéen
 1969–1973 medlem i kirke- og undervisningskomitéen
 1969–1973 varamedlem i den utvidede utenriks- og konstitusjonskomitéen
 1965–1969 medlem i kirke- og undervisningskomitéen
 1965–1969 varamedlem i den utvidede utenriks- og konstitusjonskomitéen

 Forfatterskap 


  Redigert av Aano


  Redigert av Aano
  Selvbiografi
  Redigert av Aano
  Redigert av Aano
 Referanser 

 Eksterne lenker 


Kategori:Stortingsrepresentanter fra KrF
Kategori:Stortingsrepresentanter for Rogaland
Kategori:Stortingsrepresentanter 1965–1969
Kategori:Stortingsrepresentanter 1969–1973
Kategori:Stortingsrepresentanter 1973–1977
Kategori:Stortingsrepresentanter 1977–1981
Kategori:Stortingsrepresentanter 1981–1985
Kategori:Kristelig Folkepartis ledelse
Kategori:Misjonærer i Tanzania
Kategori:Lutherske misjonærer
Kategori:Norske misjonærer
Kategori:Norske sakprosaforfattere
Kategori:Nobelkomiteens medlemmer og varamedlemmer
Kategori:Personer fra Sauda kommune
Kategori:Personer fra Stavanger kommune